Anunț al Direcției domenii și infrastructuri din Ministerul Apărării Naționale, privind organizarea concursului de încadrare a unui post vacant de Referent de specialitate gradul I în cadrul biroului exploatare cazărmi la Structuri subordonate nemijlocit Direcției domenii și infrastructuri.
Ministerul Apărării Naționale, prin Direcția domenii și infrastructuri, cu sediul în București, strada Drumul Taberei nr. 7B, sector 6, telefon 021.319.8152/ 2256, adresă de e-mail: ddi@mapn.ro, reprezentată de şeful direcției dl.col.ing. Constantin DUMITRESCU, anunță organizarea concursului pentru ocuparea unui post vacant de Referent de specialitate gradul I din cadrul biroului exploatare cazărmi la Structuri subordonate nemijlocit Direcției domenii și infrastructuri, pe durată nedeterminată, pentru un program normal de lucru de 8h/zi, 40 h/săptămână conform prevederilor Regulamentului-cadru privind organizarea și dezvoltarea carierei personalului contractual din sectorul bugetar plătit din fondurile publice, aprobat prin Hotărârea Guvernului nr. 1336/2022 publicată ȋn Monitorul Oficial al României, Partea I, nr. 1078/08.11.2022. 

Condiţiile pe care trebuie să le îndeplinească persoana care candidează sunt: 

I. Condiții generale: 

1. Să deţină cetăţenia română, cetăţenia altor state membre ale Uniunii Europene sau a statelor aparţinând Spaţiului Economic European; 

2. Să cunoască limba română, scris şi vorbit; 

3. Să deţină capacitate de muncă, în conformitate cu prevederile Legii nr. 53/2003-Codul muncii, republicată, cu modificările și completările ulterioare și capacitate deplină de exercițiu; 

4. Să deţină o stare de sănătate corespunzătoare postului, atestată pe baza adeverinţei medicale eliberate de medicul de familie sau de unităţile sanitare abilitate; 

5. Să îndeplinească condițiile de studii, de vechime în specialitate și, după caz, alte condiții specifice potrivit cerințelor postului scos la concurs;

6. Să nu fi fost condamnată definitiv pentru săvârşirea unei infracţiuni contra securității naționale, contra umanităţii ori contra autorităţii, de corupție sau de serviciu, infracțiuni de fals ori contra înfăptuirii justiţiei, infracţiuni săvârşite cu intenţie, care ar face o persoană candidată la post incompatibilă cu exercitarea funcției contractuale pentru care candidează, cu excepţia situaţiei în care a intervenit reabilitarea; 

7. Să nu execute o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii.

II. Condiţii specifice:
1. Studii de specialitate: Studii superioare absolvite cu diplomă de licență, cu una dintre specializările: construcţii civile industriale şi agricole, inginerie civilă, căi ferate, drumuri şi poduri, construcții și fortificații, amenajări şi construcţii hidrotehnice, inginerie civilă, arhitectură, conservare şi restaurare de arhitectură, inginerie urbană şi dezvoltare regională, îmbunătăţiri funciare şi dezvoltare rurală, inginerie și management în construcții, inginerie economică în construcţii, drumuri, poduri și infrastructuri militare, infrastructura transporturilor metropolitane, inginerie mecanica, instalaţii pentru construcţii, inginerie sanitară şi protecţia mediului, instalaţii pentru construcţii – pompieri, sisteme electrice, electrotehnică, electromecanică, ingineria și managementul resurselor tehnologice în construcții, 
2. Nivelul de acces la informații clasificate este STRICT SECRET/NATO SECRET, fiind necesar acordul scris al persoanei care doreşte să candideze privind verificarea în vederea obţinerii autorizaţiei de acces la informaţii clasificate sau a certificatului de securitate, în situaţia în care va fi declarată ,,admisă”;

3. Vechime în specialitatea studiilor: minim 6 ani și 6 luni;

4. Cunoştinţe de operare /programare pe calculator (necesitate și nivel): Operare în Microsoft Office, Windows, nivel mediu.

5. Limbi străine (necesitate și nivel) cunoscute: - nu necesită;
6. Capacitate de a lucra sub presiune, în condiţii de stres, pentru respectarea termenelor lucrărilor;

7. Disponibilitate pentru lucrul peste durata normală a programului;

8. Încadrare în condiţii de muncă – normale;

9. Perfecționări (specializări): --
10. Disponibilitate pentru deplasări în zona de responsabilitate a direcției;

11. Abilități, calităţii și aptitudini necesare: capacitate de analiză și sinteză ridicată; capacitate de mobilizare a resurselor în realizarea obiectivelor; adaptabilitate ridicată; aptitudinea de a desfășura activități complexe; capacitatea de a rezolva operativ problemele nou apărute; capacitatea de implementare a soluțiilor dispuse; capacitate de autoperfecționare și de valorificare a experienței dobândite; abilități de comunicare dezvoltate; asumarea responsabilității; capacitatea de a lucra în echipă; capacitate de efort fizic și intelectual de nivel ridicat; păstrarea confidențialității; corectitudine și loialitate față de interesele instituției; conduită adecvată și corectă în timpul serviciului.

12. Apt medical și psihologic.


Documentele obligatorii pentru constituirea dosarului de concurs sunt următoarele: 

1. Formular de înscriere la concurs adresat Şefului Unităţii Militare 02523 București; 

2. Copia actului de identitate sau orice alt document care atestă identitatea, potrivit legii, aflate ȋn termen de valabilitate; 

3. Copia certificatului de căsătorie sau a altui act prin care s-a realizat schimbarea de nume, după caz; 

4. Copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului; 

5. Copia carnetului de muncă, conformă cu originalul şi/sau, după caz, o adeverinţă care să ateste vechimea în muncă, în meserie şi în specialitatea studiilor solicitate pentru ocuparea postului conform modelului de adeverință din H.G. 1336/2022, anexa 3;

6. Certificatul de cazier judiciar sau, după caz, extrasul de pe cazierul judiciar; documentul poate fi înlocuit cu o declaraţie pe propria răspundere că persoana care doreşte să candideze nu are antecedente penale care să o facă incompatibilă cu postul pentru care candidează, valabilă până la obţinerea certificatului în cauză, originalul trebuind a se prezenta cel mai târziu până la data desfăşurării probei scrise a concursului; 
7. Adeverinţă medicală care să ateste starea de sănătate corespunzătoare eliberată cu cel mult 6 luni anterior derulării concursului de către medicul de familie al candidatului sau de către unităţile sanitare abilitate; 

8. Curriculum vitae – model european;

9. Acordul scris al persoanei care doreşte să candideze privind verificarea în vederea obţinerii autorizaţiei de acces la informaţii clasificate sau a certificatului de securitate, corespunzător fişei postului, în condiţiile în care este declarată „admisă” la concurs. 
Documentele pentru înscrierea la concurs se depun în format fizic la sediul Unității Militare 02523 București din str. Drumul Taberei nr. 7B, până la data de ora 14.00 prin secretarul comisiei de concurs și vor constitui dosarul de concurs al candidatului. Numărul de înregistrare al dosarului de concurs reprezintă Codul numeric de identificare atribuit fiecărui candidat. Secretarul comisiei de concurs poate fi contactat la telefon 021.319.58.58, interior 2256, în zilele lucrătoare între orele  08.00 – 16.00. 

Calendarul de desfășurare 

a concursului pentru ocuparea postului de referent de specialitate gradul I în cadrul biroului exploatare cazărmi la Structuri subordonate nemijlocit Direcției domenii și infrastructuri.

	Nr.

crt.
	ETAPIZAREA ACTIVITĂŢII
	DATA / ORA
	CONTACT

	1.
	Publicare anunt pe site-ul gov.ro, mapn.ro și la sediul U.M. 02523 București
	22.10.2026
	Telefon 021.319.8152

        int. 2256

	2.
	Depunerea dosarelor de concurs
	22.10  – 04.11.2026
Intervalul orar 08.00 – 14.00
	

	3.
	Selecţia dosarelor de concurs
	05.11.2026 – 06.11.2026
	

	4.
	Afişarea rezultatelor selecţiei dosarelor de concurs 
	09.11.2026
ora 15.00
	

	5.
	Depunerea eventualelor contestaţii cu privire la rezultatul selecţiei dosarelor de concurs
	10.11.2026
intervalul orar 08.00 – 14.00
	

	6.
	Soluţionarea eventualelor contestaţii cu privire la rezultatul selecţiei dosarelor de concurs şi afişarea rezultatelor
	11.11.2026
până la ora 15.00
	

	7.
	Desfăşurarea primei probe din concurs, proba scrisă
	12.11.2026
intervalul orar 11.00 – 14.00
	

	8.
	Corectarea şi afişarea rezultatelor probei scrise
	13.11.2026
până la ora 15.00
	

	9.
	Depunerea eventualelor contestaţii cu privire la rezultatul probei scrise
	16.11.2026
intervalul orar 08.00 – 14.00
	

	10.
	Soluţionarea eventualelor contestaţii cu privire la rezultatul probei scrise şi afişarea rezultatelor
	17.11.2026
până la ora 15.00
	

	11.
	Susţinerea probei interviului
	18.11.2026
Începând cu ora 10.00
	

	12. 
	Notarea interviului şi afişarea rezultatului interviului
	19.11.2026
până la ora 15.00
	

	13.
	Depunerea eventualelor contestaţii ale rezultatului interviului  
	20.11.2026
intervalul orar 08.00 – 14.00
	

	14.
	Soluţionarea eventualelor contestaţii cu privire la rezultatul probei interviului şi afişarea rezultatelor
	23.11.2026
până la ora 15.00
	

	15.
	Comunicarea rezultatelor finale ale concursului
	24.11.2026
ora 14.00
	

	
	Rezultatul final al concursului nu se contestă.


Rezultatele fiecărei probe se afişează la sediul Direcției domenii și infrastructuri, cu sediul ȋn București, strada Drumul Taberei nr. 7B, sector 6 şi pe pagina de internet ddi@mapn.ro la rubrica „carieră”.
BIBLIOGRAFIA DE CONCURS:      
· Legea nr. 169/2026 privind codul amenajării teritoriului, urbanismului și construcțiilor cu modificările și completările ulterioare;

· Hotărârea Guvernului nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările şi completările ulterioare;

· Instrucţiunile privind realizarea obiectivelor de investiții, recepţia construcțiilor şi stabilirea valorii finale a lucrărilor de construcţii, cuprinse în programul de investiții al Ministerului Apărării Naţionale, aprobate prin Ordinul ministrului apărării naţionale nr. M.151/2017, cu modificările și completările ulterioare, publicat în Monitorul Oficial nr. 279/ 03.04.2020;
· Legea nr. 98/2016 privind achiziţiile publice, cu modificările și completările ulterioare;

· Ordonanţa de urgenţă a Guvernului nr. 114/2011 privind atribuirea anumitor contracte de achiziţii publice în domeniile apărării şi securităţii, cu modificările și completările ulterioare;

· Dispoziţia nr. DDI - 13/2022 pentru aprobarea Regulamentului proprietăţii imobiliare în Ministerul Apărării Naţionale;

· Dispoziţia nr. DDI - 16/2023 pentru aprobarea normelor privind închirierea unor imobile sau părţi din acestea, disponibile, aflate în proprietatea privată a Ministerului Apărării Naţionale;

· Dispoziția nr. DDI-4/2020, privind aprobarea Normelor tehnice pentru lucrări de ȋntreținere și reparații curente la clădirile și construcțiile speciale din patrimoniul imobiliar al Ministerului Apărării Naționale;

· Hotărȃrea Guvernului nr. 585/2002 pentru aprobarea Standardelor naţionale de protecţie a informaţiilor clasificate în România, cu modificările şi completările ulterioare;
TEMATICA DE CONCURS:

· Autorizarea lucrărilor de construire clădiri - art. 259, 260, 262, 263, 264, 265, 266 din Legea nr. 169/2026;

· Sistemul calității în construcții – art. 375 din Legea nr. 169/2026;

· Componentele sistemului calității în construcții - art. 376 din Legea nr. 169/2026;
· Cerințele fundamentale aplicabile construcțiilor – art. 386 din Legea nr. 169/2026;
· Documentațiile tehnico - economice – Secțiunea a 5-a din Hotărârea Guvernului nr. 907/2016;

· Recepția lucrărilor – Capitolul III din Ordinul ministrului apărării naționale nr. M.151/2017; 

· Modificarea contractului de achiziție publică/acordului - cadru – Capitolul V, Secțiunea a-2-a, art. 221, din Legea nr. 98/2016;

· Negocierea fără publicarea prealabilă a unui anunț de participare – Paragraful 6, art. 1012, din O.U.G. nr. 114/2011;

· Managementul proprietății imobiliare -  Capitolul IV din Dispoziţia nr. DDI-13/2022;
· Principii generale și modul de organizare a licitaţiei publice cu strigare -  Capitolele I și II din Dispoziţia nr. DDI-16/2023;
· Lucrări de întreținere și reparații curente la clădiri și construcții speciale. – Capitolul III din Dispoziția DDI-4/2020;

· Reguli generale privind evidenţa, întocmirea, păstrarea, procesarea, multiplicarea, manipularea, transportul, transmiterea şi distrugerea informaţiilor clasificate – Capitolul III din H. G. nr. 585/2002.
NOTA:
· Toate activitățile se desfășoară la sediul Unității Militare 02523 București, strada Drumul Taberei nr. 7B, telefon contact 021.319.58.58 int. 2256.

· Prevederile actelor normative cuprinse în bibliografie se studiază cu modificările și completările ulterioare adoptate până la data publicării anunțului, după caz.

· Eventualele contestații se pot depune după selecția dosarelor de concurs și după fiecare probă în parte.

· Rezultatele finale ale concursului nu se contestă.

· Documentele care atestă identitatea, studiile, cursurile, specializările sau vechimea  se prezintă în original în vederea verificării conformității copiilor.
· Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit de Ministerul Sănătății.

Informații referitoare  la organizarea și desfășurarea concursului:
· Candidații se vor prezenta la locul de organizare și desfășurare a concursului cu cel puțin 30 minute înainte de ora stabilită pentru fiecare probă de concurs;

· După îndeplinirea formalităților  privind accesul în unitate, candidații vor fi însoțiți de personal desemnat din cadrul unității către locul de desfășurare a probelor de concurs;

· Candidații vor avea asupra lor cartea de identitate;
· Candidații care la ora stabilită pentru începerea probelor nu sunt prezenți în locul de desfășurare a probelor, nu vor mai avea acces în sala de concurs;

· Candidații nu au acces cu telefoane mobile sau orice mijloc de comunicare la distanță, acestea fiind depuse în locuri speciale;

Prezentul anunț se afișează pe pagina de Internet, respectiv ddi@mapn.ro la rubrica „carieră” și se transmite spre publicare către portalul posturi.gov.ro.

Relaţii suplimentare la sediul Direcției domenii și infrastructuri, cu sediul ȋn București, strada Drumul Taberei nr. 7B, sector 6, tel: 021.319.8152, int. 2256, persoană de contact: secretarul comisiei de concurs, f.p. ZGRIPCEA Niculina.
                                                                            1 din 5                                                                                    
                                                                          5 din 5                                                                            

